CELEX: 32019D1613
Language: el
Date: 2019-09-25 00:00:00
Title: Απόφαση (ΚΕΠΠΑ) 2019/1613 της Επιτροπής Πολιτικής και Ασφάλειας, της 25ης Σεπτεμβρίου 2019, σχετικά με τον διορισμό του Διοικητή Επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/3/2019)

30.9.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 250/84
               
            
         ΑΠΟΦΑΣΗ (ΚΕΠΠΑ) 2019/1613 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 25ης Σεπτεμβρίου 2019
         σχετικά με τον διορισμό του Διοικητή Επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/3/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (Atalanta), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λαμβάνει αποφάσεις σχετικά με τον διορισμό του Διοικητή Επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («Διοικητής Επιχειρήσεων της ΕΕ»).
                  
               
                     (2)
                  
                  
                     Στις 30 Ιουλίου 2018 η απόφαση (ΚΕΠΠΑ) 2018/1083 του Συμβουλίου (2) διόρισε τον αντιναύαρχο Antonio MARTORELL LACAVE ως Διοικητή Επιχειρήσεων της ΕΕ από τις 29 Μαρτίου 2019.
                  
               
                     (3)
                  
                  
                     Οι στρατιωτικές αρχές της Ισπανίας πρότειναν τον υποστράτηγο Antonio PLANELLS PALAU ως διάδοχο του αντιναυάρχου Antonio MARTORELL LACAVE για τη θέση του Διοικητή Επιχειρήσεων της ΕΕ.
                  
               
                     (4)
                  
                  
                     Στις 5 Σεπτεμβρίου 2019 η Στρατιωτική Επιτροπή της ΕΕ υποστήριξε την επιλογή του υποστράτηγου Antonio PLANELLS PALAU ως Διοικητή Επιχειρήσεων της επιχείρησης Atalanta της EUNAVFOR από 1ης Οκτωβρίου 2019.
                  
               
                     (5)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποστράτηγος Antonio PLANELLS PALAU διορίζεται Διοικητής Επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας, από την 1η Οκτωβρίου 2019.
         
         
            Άρθρο 2
            Η παρούσα απόφαση εφαρμόζεται από την 1η Οκτωβρίου 2019.
         
         
            Βρυξέλλες, 25 Σεπτεμβρίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2018/1083 του Συμβουλίου, της 30ής Ιουλίου 2018, που τροποποιεί την κοινή δράση 2008/851/ΚΕΠΠΑ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (ΕΕ L 194 της 31.7.2018, σ. 142).